Обрадовић своје најзначајније резултате постиже са скакачицом удаљ Иваном Шпановић. Од 2013. године па до данас, освојили су 11 медаља са највећих међународних спортских смотри. Једна од најзначајнијих медаља је свакако она освојена на Светском првенству у атлетици на отвореном 2013. која је била и прва у историји српске атлетике. Србија је чекала 60 година на Олимпијску атлетску медаљу. Ивана је на Олимпијским Играма у Рију дошла до бронзане медаље уз нови национални рекорд 7,08 м. Поред ове, освојила је и златну медаљу на дворанском првенству Европе у Београду 2017. и трећи резултат у историји скока удаљ са 7,24 м. Након неколико покушаја најзад су успели да се попну на кров света. У Бирмингему на Светско првенство у атлетици у дворани 2018. Ивана је освојила златну медаљу и постала први првак света у атлетици у историји Србије. Невероватан успех постижу на дворанском првенству Европе у Глазгову 2019. освојивши златну медаљу, трећу у низу, и тако изједначава рекорд који је држала Немица Хајке Дрекслер.